
ДО

ПРЕДСЕДАТЕЛЯ НА

ОБЩИНСКИ СЪВЕТ ГР. БУРГАС
ДОКЛАДНА ЗАПИСКА


ОТ ДИМИТЪР НИКОЛОВ - КМЕТ НА ОБЩИНА БУРГАС

ОТНОСНО: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас
УВАЖАЕМИ ОБЩИНСКИ СЪВЕТНИЦИ,

Предлагам на Вашето внимание за обсъждане и приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас.
Причините, които налагат приемането на изменение и допълнение на Наредбата за определянето и администрирането на местните такси и цени на услуги на територията на Община Бургас:

По отношение на предложение за допълнение в Приложение № 3, Раздел ІІІ- „Технически услуги“ на Тарифата на местни такси по чл. 6, ал.1 от ЗМДТ, за услуги предоставяни от Община Бургас.
Необходимо е прецизиране на наредбата чрез въвеждане на такса за издаване на разрешение за поставяне на определени видове преместваеми обекти - щандове, щендери, колички, свързани с продажба на определени изделия и услуги от занаятчийска дейност, съобразно Закона за занаятите, както и за раздаване на флаери, или промотиране на продукти или услуги. Тук следва да се има предвид, че за издаване на тези разрешения не е необходим голям административен ресурс, поради което таксата е в минимален размер, покриващ разходите по разглеждане на заявлението. Към настоящия момент в наредбата е въведена една обща такса за издаване на разрешение за поставяне на преместваем обект, която обхваща всички категории преместваеми обекти и чийто размер е в противоречие с принципа за съразмерност. 

Диференциацията на обектите е съобразена с Решение № 4617, постановено по адм. дело № 1150/ 2024г. по описа на  Върховния административен съд.
По отношение на предложение за изменение и допълнение в Раздел ІІІ „Услуги по ТСУ, кадастър, регулация“ на Приложение № 4 от Тарифата на цени на услуги и права по чл. 6, ал. 2 от ЗМДТ, предоставени от Община Бургас.
През последните години Община Бургас провежда последователна политика за предлагане на все повече електронни услуги през уеб-базирани и мобилни ГИС (e-GIS)-базирани приложения. По този начин се осигурява оптимизация на работните процеси на служителите от общинската администрация и по-добро обслужване за гражданите.  
Поддържането на данните в географската информационна система на Бургас и уеб-портал e-GIS, се извършва от общинско дружество „Иновационни системи – Бургас“ ЕООД. Това се свързано с ежегодното извършване на текущи материално-технически и административни разходи, като: работни заплати и осигуровки на експертите, отговорни за поддържане и допълване на базата данни, софтуерните продукти и консумативи.

От началото на 2022 г. се предлагат специализирани електронни услуги, базирани на данни и геопространствена информация от платформата на e-GIS. Предоставяните електронни услуги са или безплатни, или платени, като за ползването им се изисква задължителна регистрация в системата. 

Предлаганите изменения и допълнения са в т. 26 „Услуги, осъществявани чрез отдалечен достъп, през приложението e GIS“, Раздел ІІІ- „Услуги по ТСУ, кадастър, регулация“ в Приложение № 4 на Тарифата на цени на услуги и права по чл. 6, ал. 2 от ЗМДТ. Едното изменение е свързано с услугата по т.26.3, а другото с въвеждането на нова услуга чрез e-GIS. Чрез прилагане на новата услуга ще се задоволят растящите обществени потребности от по-достъпни специализирани информационни услуги, като се скъсят сроковете за достъп до специализирани данни и услуги на община Бургас. Услугата се извършва без да е нужен физически достъп до гише за обслужване, от момента на подаване на заявката до момента на крайното и изпълнение. Чрез услугите се спестява време както на гражданите, така и на експертите от общинската администрация.
По отношение промените в Приложение № 5, Раздел II – Художествена галерия „Петко Задгорски“, Приложение № 5, Раздел IV- Галерия „Георги Баев“ и Приложение № 5, Раздел XIII – Културен център „Морско казино“
БХГ „Петко Задгорски“, е културна институция – музей с над 70 годишна традиция в опазване, съхранение и представяне на културното наследство. В залите на галерията се провеждат и организират събития и изложби с местен, национален и международен характер.  
Галерия „Георги Баев“ съхранява и показва живописни и графични творби на знаменития бургаски художник. Галерията е предпочитано и утвърдено, културно пространство за представяне на гостуващи изложби. В залите на културната институция се провеждат редица курсове и обучения в изобразително изкуство.
Културен център „Морско казино“ се утвърди като значимо средище за провеждане на събития и изложби с местен, национален и международен характер. Заетостта на залите в институцията е всекидневна и целогодишна
Актуализирането на таксите за ползване на галериите и културния център е продиктувано от промяна на цените на комуналните услуги, ремонтни дейности, минималната работна заплата за страната и е наложително с цел покриване на текущите разходи по поддръжка и управление.

По отношение на промените в Приложение № 6, Раздел ІV - ОП „Транспорт“

Проектът за изменение и допълнение на наредбата предлага цена за заплащане на служебен абонамент в синя и зелена зони и извън тях. 

Преди въвеждането на целогодишен работен режим на зелена зона, цената е формирана в обхват само за пет месеца. Предоставяне на услугата целогодишно изисква корекция на размера на цената. Разходите по осигуряването и поддръжката на местата, ведно с ежедневното им обслужване, включващо отстраняването на неправомерно паркирани в обхвата на тези места автомобили, са значително нараснали и от своя страна също изискват да бъдат покрити, за да може услугата да се поддържа и предлага със същото качество.

Предлаганите нови цени са съобразени с часовете, за които се обслужва мястото, и разходите, които генерира дейността.
По отношение на промените в Приложение № 6, VIII – ОП „Международен младежки, културен център“ (ММКЦ) 
С решение по т. 16 на проведеното на 23.04.2024 г. заседание на Общински съвет - Бургас бе създадено общинско предприятие „Международен младежки, културен център“ (ММКЦ), като второстепенен разпоредител с бюджет. Общинското предприятие се създаде с цел насърчаване и подобряване на цялостното развитие на младите хора в различни аспекти – личен, социален, икономически; насърчаване ангажираността на младите хора в демократичните процеси и гражданското общество; генериране на иновативни идеи и тяхното осъществяване в сферата на предприемачеството и кариерно развитие; насърчаване на заетостта и подкрепата за млади хора, които не учат, не работят и не се обучават (NEETs); осигуряване на младежка среда, където младите хора се чувстват част от единна общност и която развива културата, творчеството, уменията в сферата на различните изкуства и стимулира здравословен и природощадящ начин на живот; предоставяне на младежки пространства за срещи и диалог, където се обменят и обогатяват идеи, знания и опит чрез методите на неформалното образование; стимулиране на доброволчество и др. 

С решение по т. 4 от проведеното на 23.04.2024 г. заседание на Общински съвет – Бургас беше прието изменение и допълнение на Наредбата за местните такси и цени на услуги на територията на Община Бургас, като се създаде нов раздел VIII – ОП „Международен младежки, културен център“ (ММКЦ) към Приложение № 6, в който бяха определени цените на предлаганите услуги в общинското предприятие. 

Настоящите изменения и допълнения са свързани с прецизиране на някои от наименованията на предлаганите към настоящия момент услуги, както и отпадането и добавянето на допълнителни услуги, със съответните цени към тях.  
Поставените цели на предлаганите изменения и допълнения са:

С предоставянето на новите услуги, се очаква да се покриват част от текущите материално - технически и административни разходи по поддържането им. 
Предлаганите цени за технически услуги се обосновават с разходите и спестяванията (преки и непреки ползи), които се извършват при предоставянето им. Като oпределящи за формиране на цените  са  резултатите от проучвания на цените за услуги от подобен характер, предлагани в страната (а именно от ГИС-София), настоящата обективна пазарна ситуация и фактическия интерес и реализация за вече предлаганите в e-GIS платформата услуги.
Предложените изменения и допълнения на Наредбата за местните такси и цени на услуги на територията на Община Бургас целят увеличаване приходите на БХГ „Петко Задгорски“ и възможност да се покриват текущите разходи по поддръжката и управлението й. 

Целта на предложените изменения и допълнения, свързани с Културен център „Морско казино“, Галерия „Георги Баев“ и „Международен младежки, културен център“ е чрез приходите от предоставените услуги, да бъдат покрити текущите разходи, разходите за ремонтни дейности, както и да се създадат възможности за реализация на нови събития от културен характер. 
Настоящият проект за изменение и допълнение на съществуващата наредба по отношение на промените в Приложение № 6, Раздел ІV - ОП „Транспорт“ има за цел да въведе цени, адекватни на икономическите условия и да регулира процеса на паркиране, съгласно основните цели и задачи на паркирането по зони. Проектът за изменение и допълнение на Наредбата за определянето и администрирането на местните такси и цени на услуги на територията на Община Бургас цели съдържанието на същата да бъде в съответствие с действащите нормативни актове. 

За поддържане на актуална информация в платформите са необходими финансови средства, но не се предвижда допълнителен човешки, административен и материален ресурс. Разходите ще бъдат за сметка на бюджета на Община Бургас.  
За прилагането на новата уредба в частта за БХГ „Петко Задгорски“ „Морско казино“ и  Галерия „Георги Баев“, ОП „Транспорт“ и ОП „Международен младежки, културен център“  не са необходими финансови или други средства. 

Таксите и цените на услугите са формирани въз основа на процентното повишение на цените на комуналните услуги и средствата необходими за текущи ремонти и поддръжка на обектите.

Очакваните резултати от предлагането на електронните технически услуги, са свързани и с цялостното подобряване на дигиталната среда за града  и достъпа до данни по електронен път и са в синхрон с политиките на Община Бургас за интелигентна трансформация.
Очакванията от предложените изменения и допълнения на Наредбата за определянето и администрирането на местните такси и цени на услуги на територията на Община Бургас са свързани още с реализирането на финансови постъпления в бюджетите на Културен център „Морско казино“, Галерия „Георги Баев“ и Художествена галерия „Петко Задгорски“ и ОП „Международен младежки, културен център“, и покриване на текущите разходи по поддръжката и управлението им. 
Очакванията от предложените изменения и допълнения на Наредбата за определянето и администрирането на местните такси и цени на услуги на територията на Община Бургас, касаещи ОП „Транспорт“ са свързани с възможността предоставяната услуга да бъде, както достъпна, така и с необходимото качество за улеснение и удобство на потребителите.

Предлаганият проект на Наредба за изменение и допълнение на Наредбата за определяне и администриране на местните такси и цени на услуги на територията на Община Бургас, е с правно основание чл. 21, ал. 1, т. 7 и ал. 2 от Закона за местното самоуправление и местната администрация, чл. 9 вр. с чл. 6, ал. 2 от Закона за местните данъци и такси, както и чл. 76, ал. 3 и чл. 79 от Административнопроцесуалния кодекс. 


 Настоящите изменения и допълнения на Наредбата за определянето и администрирането на местните такси и цени на услуги на територията на Община Бургас са в пълно съответствие с европейското  законодателство, предвидени в следствие приложението на Регламент № 1082/2006 г. и спазвайки в пълнота разпоредбите и целите на националното и местно законодателство.

В съответствие с разпоредбата на чл. 26, ал. 4 от Закона за нормативните актове, предложеният проект на Наредба за изменение и допълнение на Наредбата за определяне и администриране на местните такси и цени на услуги на територията на Община Бургас е публикуван на интернет страниците на Община Бургас и на портала за обществени консултации на 13.06.2024 година. В  предоставения 30 – дневен срок не са постъпили предложения и становища по така предложения проекта.  

 Предвид изложеното, на основание чл. 21, ал. 1, т. 7 и ал. 2 от Закона за местното самоуправление и местната администрация, чл. 9 вр. с чл. 6, ал. 1 и 2 от Закона за местните данъци и такси, както и чл. 76, ал. 3 и чл. 79 от Административнопроцесуалния кодекс, предлагам, Общински съвет Бургас да вземе следното:
РЕШЕНИЕ:

Приема Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас,  както следва:

§ 1. Прави следните изменения и допълнения в Приложение № 3, Раздел ІІІ- „Технически услуги“  на Тарифата на местни такси по чл.6 ал.1 от ЗМДТ, за услуги предоставяни от Община Бургас:

1. Създава т. 11а със следното съдържание:

„т.11а  Издаване на разрешение за:

- поставяне на открити щандове, щендери, колички за продажба на: мартеници, изделия и услуги от занаятчийска дейност, съобразно Закона за занаятите - 30 лв.

- раздаване на флаери, или промотиране на продукти или услуги по друг начин – 30 лв.“
§ 2. Изменя и допълва Раздел ІІІ - „Услуги по ТСУ, кадастър, регулация“ в Приложение № 4 на Тарифата на цени на услуги и права по чл. 6, ал. 2 от ЗМДТ, свързани с предоставянето от Община Бургас на услуги, осъществявани чрез отдалечен достъп, през приложението e GIS, както следва:

1. Текстът в т. 26.3 се изменя и придобива следния вид: 

	26.3
	Цена за експорт на цифров модел във формат *DXF 

Описание: Дава възможност за генериране на извадка в цифров вид за регулация в *.dxf, с обхват от правоъгълник от максимум 10 ха, като размера на правоъгълника може да бъде и по-малък (минимум 2 дка). Данните в DXF-файла се генерират от масивите в услугата ''Разширена карта и регистри'', като могат да се поръчват и през достъпа до услугата "Стандартната карта", след верификация на служител на Община Бургас. 
	осв. ДДС


	50,00 лв. за 1 ха


2. Създава нова точка 26.7. с наименование и цена за нова услуга, както следва:

	26.7.
	Цена за Справка за УПИ по действащ регулационен план и ПИ от действаща кадастрална карта

Описание: Като резултат от заявка за изпълнение на тази услуга в eGIS, автоматично се генерира файл в PDF формат в мащаб 1:1000 и в два размера за печат на хартия – А4 или А3 спрямо обхвата на избрания обект. Файлът съдържа графика и информация за площ на УПИ и площ на ПИ по действащ кадастрална карта.  
	осв. ДДС
	10,00 лв. 


§ 3. Изменя и допълва Раздел II - Художествена галерия "Петко Задгорски" в Приложение № 5 на Тарифата на цени на услуги и права по чл. 6, ал. 2 от ЗМДТ, свързани с образование, култура и младежки дейности, предоставени от Община Бургас към Наредбата за определянето и администрирането на местните такси и цени на услуги на територията на Община Бургас, както следва:

	
	                              Раздел ІІ  

Художествена галерия "Петко Задгорски"
	 
	Цена в лв. 

	1. 
	Входен билет за индивидуално посещение 
	вкл. ДДС 
	3,00 

	2. 
	Входен билет за деца над 7 години,  хора в неравностойно положение, ученици, студенти и пенсионери 
	вкл. ДДС 
	2,00 

	3. 
	деца под 7 години  
	вкл. ДДС 
	безплатно 

	4. 
	Лекция/беседа 
	вкл. ДДС 
	15,00 

	5. 
	Ден на отворени врати в галерията – безплатно посещение 
	 
	Четвъртък  9 -13 ч. 

	6. 
	Издаване на сертификат за участие в изложба 
	вкл. ДДС 
	5,00 

	7. 
	Наем зала на ден  
	вкл. ДДС 
	100,00 

	8. 
	Ползване на VIAR очила 
	вкл. ДДС 
	5,00 



§ 4. Изменя и допълва Раздел IV -  Галерия „Георги Баев” в  Приложение № 5 на Тарифата на цени на услуги и права по чл. 6, ал. 2 от ЗМДТ, свързани с образование, култура и младежки дейности, предоставени от Община Бургас към Наредбата за определянето и администрирането на местните такси и цени на услуги на територията на Община Бургас, както следва:

	                      Раздел IV

Галерия ''Георги Баев''
	
	

	1. Такси събития
	
	

	1.1. Зала ет. 1
	
	

	За 1 час
	вкл. ДДС
	48.00

	За всеки следващ след първия
	вкл. ДДС
	24.00

	1.2. Зала ет. 0
	
	

	За 1 час
	вкл. ДДС.
	36.00

	За всеки следващ след първия
	вкл. ДДС
	18.00

	1.3. Двор
	
	

	За 1 час
	вкл. ДДС
	60.00

	За всеки следващ след първия
	вкл. ДДС
	30.00

	2. Такси зали за изложби
	
	

	2.1. Зала ет. 1
	
	

	До 7 дни
	вкл. ДДС
	102.00

	До 14 дни
	вкл. ДДС
	132.00

	До 21 дни
	вкл. ДДС
	162.00

	До 30 дни
	вкл. ДДС
	182.00

	2.2.Зала ет. 0
	
	

	До 7 дни
	вкл. ДДС
	54.00

	До 14 дни
	вкл. ДДС
	72.00

	До 21 дни
	вкл. ДДС
	84.00

	До 30 дни
	вкл. ДДС
	96.00

	2.3. Двор
	
	

	До 7 дни
	вкл. ДДС
	102.00

	До 14 дни
	вкл. ДДС
	132.00

	До 21 дни
	вкл. ДДС
	162.00

	До 30 дни
	вкл. ДДС
	182.00

	3. Такси зали за обучения
	
	

	3.1. Зала ет. 1
	
	

	За 1 час
	вкл. ДДС
	20.00

	За всеки следващ след първия
	вкл. ДДС
	10.00

	3.2. Зала ет. 0
	
	

	За 1 час
	вкл. ДДС
	18.00

	За всеки следващ след първия
	вкл. ДДС
	9.00

	4. Такса за ползване на мултимедиен проектор

/цена за 1 бр./
	
	

	За 1 час
	вкл. ДДС
	80.00

	За всеки следващ след първия
	вкл. ДДС
	40.00

	5. Билети
	
	

	За възрастни
	вкл. ДДС
	5.00

	За ученици и студенти
	вкл. ДДС
	3.00

	За пенсионери
	вкл. ДДС
	3.00

	За беседа
	вкл. ДДС
	10.00

	6. Такса за озвучаване на събития - 1.5 KW /2 тонколони, миксер, CD плеър, до 3 микрофона/
	
	

	За 1 час
	вкл. ДДС
	60.00

	За всеки следващ след първия
	вкл. ДДС
	30.00

	4.2. Такса за допълнителен микрофон на ден /цена за 1 бр./
	
	

	Безжичен микрофон
	вкл. ДДС
	18.00

	Кабелен микрофон
	вкл. ДДС
	18.00

	Микрофон брошка
	вкл. ДДС
	18.00

	Микрофон за глава
	вкл. ДДС
	18.00


§ 5. Изменя и допълва Раздел XIII – Културен център „Морско казино“ в  Приложение № 5 на Тарифата на цени на услуги и права по чл. 6, ал. 2 от ЗМДТ, свързани с образование, култура и младежки дейности, предоставени от Община Бургас към Наредбата за определянето и администрирането на местните такси и цени на услуги на територията на Община Бургас, както следва:

	                                                          Раздел ХІІІ
Културен център „Морско казино“

	
	Такси за събития
	
	

	1. 
	Зала ''Георги Баев''
	
	

	
	За 1 час
	в цената е вкл. ДДС
	54.00 лв.

	 
	За всеки следващ час след първия
	в цената е вкл. ДДС
	27.00 лв.

	2.
	Зала ''Петя Дубарова“
	
	

	
	За 1 час
	в цената е вкл. ДДС
	36.00 лв.

	 
	За всеки следващ час след първия
	в цената е вкл. ДДС
	18.00 лв.

	3. 
	Зала ''Ал. Г. Коджакафалията''
	
	

	 
	За 1 час
	в цената е вкл. ДДС
	72.00 лв.

	
	За всеки следващ час след първия
	в цената е вкл. ДДС
	36.00 лв.

	4.
	Зала ''Христо Фотев''
	
	

	
	За 1 час
	в цената е вкл. ДДС
	30.00 лв.

	
	За всеки следващ час след първия
	в цената е вкл. ДДС
	15.00 лв.

	5. 
	Арт-ателие
	
	

	
	За 1 час
	в цената е вкл. ДДС
	24.00 лв.

	
	За всеки следващ час след първия
	в цената е вкл. ДДС
	12.00 лв.

	6.
	Тераси /ет. 0, ет. 1, ет. 2/
	
	

	
	За 1 час
	в цената е вкл. ДДС
	120.00 лв.

	
	За всеки следващ час след първия
	в цената е вкл. ДДС
	60.00 лв.

	7.
	Открита сцена ''Охлюва''
	
	

	 
	За 1 час
	в цената е вкл. ДДС
	90.00 лв.

	 
	За всеки следващ час след първия
	в цената е вкл. ДДС
	45.00 лв.

	8.
	Монокуляр 1 бой /за 2 мин./

	в цената е вкл. ДДС
	0,50

	9.
	Наем на презентационна техника
	
	

	9.1.
	Такса за ползване на преносим екран за предна прожекция                 размер на екрана: 2.50 м x 2.00 м /цена за 1 бр./
	
	

	
	За 1 час
	в цената е вкл. ДДС
	30.00 лв.

	
	За всеки следващ час след първия
	в цената е вкл. ДДС
	15.00 лв.

	9.2.
	Такса за ползване на мултимедиен проектор /цена за 1 бр./
	
	

	
	За 1 час
	в цената е вкл. ДДС
	50.00 лв.

	
	За всеки следващ час след първия
	в цената е вкл. ДДС
	25.00 лв.

	10.
	Наем на озвучителна техника 
	
	

	10.1.
	Такса за озвучаване на събития - 1.5 KW /2 тонколони, миксер, CD плеър, до 3 микрофона/
	
	

	
	За 1 час
	в цената е вкл. ДДС
	60.00 лв.

	
	За всеки следващ час след първия
	в цената е вкл. ДДС
	30.00 лв.

	10.2.
	Такса за допълнителен микрофон на ден /цена за 1 бр./
	
	

	
	Безжичен микрофон
	в цената е вкл. ДДС
	18.00 лв.

	
	Кабелен микрофон
	в цената е вкл. ДДС
	18.00 лв.

	
	Микрофон брошка
	в цената е вкл. ДДС
	18.00 лв.

	
	Микрофон за глава
	в цената е вкл. ДДС
	18.00 лв.

	11.
	Такси зали за изложби 
	
	

	11.1. 
	Зала ''Ал. Г. Коджакафалията''
	
	

	
	до 7 дни
	в цената е вкл. ДДС
	120.00 лв.

	
	до 14 дни
	в цената е вкл. ДДС
	210.00 лв.

	
	до 21 дни
	в цената е вкл. ДДС
	300.00 лв.

	
	до 30 дни
	в цената е вкл. ДДС
	360.00 лв.

	11.2.
	Зала ''Христо Фотев“
	
	

	
	до 7 дни
	в цената е вкл. ДДС
	48.00 лв.

	
	до 14 дни
	в цената е вкл. ДДС
	72.00 лв. 

	
	до 21 дни
	в цената е вкл. ДДС
	96.00 лв.

	
	до 30 дни
	в цената е вкл. ДДС
	138.00 лв.

	12.
	Цени на билети за временни изложби
	
	

	12.1.
	· За възрастни
	в цената е вкл. ДДС
	10 лв.

	12.2.
	· За ученици и студенти
	в цената е вкл. ДДС
	5 лв.

	12.3.
	· За пенсионери
	в цената е вкл. ДДС
	5 лв.

	12.4.
	· Групово посещение (над 8 човека)
	в цената е вкл. ДДС
	7 лв.

	12.5.
	· Деца до 7 години 
	
	безплатно


§ 6. Изменя и допълва Раздел IV – ОП „Транспорт“ в Приложение № 6 на Тарифата на цени на услуги и права по чл.6 ал.2 от ЗМДТ предоставени от Община Бургас, чрез общински предприятия към Наредбата за определянето и администрирането на местните такси и цени на услуги на територията на Община Бургас, като точки: т.2.1.2; 2.2.2 и 2.3.1 се изменят и придобиват следното съдържание:

	2.1.2
	месечна цена за услугата служебен абонамент по чл.7 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас 
	вкл. ДДС
	390,00 лв.




	2.2.2
	цена за издаване на едномесечен стикер за паркиране, по чл.7, от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас
	вкл. ДДС
	390,00 лв.




	2.3.1
	месечна цена за услугата служебен абонамент по чл.6, ал.1 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас, за паркиране извън зоните
	вкл. ДДС
	390,00 лв.



§ 7. Изменя и допълва Раздел VIII – ОП „Международен младежки, културен център“ (ММКЦ) в Приложение № 6 на тарифата на цени на услуги и права по чл.6 ал.2 от ЗМДТ предоставени от Община Бургас, чрез общински предприятия към Наредбата за определянето и администрирането на местните такси и цени на услуги на територията на Община Бургас, както следва: 

 1. В т. I – “Наем на зали и помещения”, се правят следните изменения и допълнения:

- т. 3. вместо „Голяма зала, ет.1, събития“ се променя на: т. 3. – „Голяма /Зрителна/ зала, ет. 1, събития“;

- т. 4. вместо „Голяма зала, ет.1, репетиции“ се променя на: т. 4. – „Голяма /Зрителна/ зала, ет. 1,репетиции“;

- т. 9. вместо „Отворено пространство с телескопична трибуна, ет. 1“ се променя на т. 9 – „Отворено пространство с трибуна, атриум“;

- т. 10. вместо „Отворена изложбена площ, ет.1 (Атриум)“ се  променя на т. 10 – „Отворена изложбена площ, (Атриум)“;

- т.12. вместо „Отворено пространство пред сградата“ се  променя на т. 12 – „Площад пред сградата“;

- създават се нови т. 13 и т. 14 със следното съдържание:  

	
	13. Апаратна
	вкл. ДДС
	5 лв.

	
	14. Ползване на фоайе с мека мебел, ет. 3, за час 
	вкл. ДДС
	15 лв.


2. T. IV „Наем на леглова база“ се изменя, допълва и придобива следното съдържание: 

	
	ІV. НАЕМ ЛЕГЛОВА БАЗА
	
	Зимен сезон
	Летен сезон

	
	1. Стая - единично настаняване
	вкл. ДДС
	35 лв. 
	40 лв. 

	
	2. Стая - двойно настаняване
	вкл. ДДС
	60 лв. 
	70 лв. 

	
	3. Стая - двойно настаняване с допълнителен разтегателен диван
	вкл. ДДС
	75 лв. 
	85 лв. 

	
	4. Апартамент
	вкл. ДДС
	80 лв. 
	90 лв. 

	
	5. Цена за група над 15 души 
	вкл. ДДС
	400 лв./ден
	500 лв./ден

	
	6. Цена за цялата леглова база 
	вкл. ДДС
	1 050 лв./ден
	1 225 лв./ден


ПРЕХОДНА И ЗАКЛЮЧИТЕЛНА РАЗПОРЕДБА 
§ 1. Разпоредбите на §4 и §5 от Наредбата влизат в сила в деня на приемането й.
Приложения: Извлечения от портала за обществени консултации и от сайта на Община Бургас.
С уважение,

ДИМИТЪР НИКОЛОВ

Кмет на Община Бургас

